ועדת הכספים, כנסת 20, פרוטוקול מספר 641, 2017-02-08 09:42

משה גפני: בוקר טוב.

משה גפני: אני פותח את ישיבת ועדת הכספים.

משה גפני: אני מקדם בברכה את ראש עיריית נצרת עילית רונן פלוט ואת שר החקלאות ופיתוח הכפר אורי אריאל שמכבד אתנו בנוכחותו.

משה גפני: על פי בקשת חבר הכנסת יואב קיש שעומד בראש שדולת הכנסת לנושא העיר נצרת עילית סיכמנו לקיים דיון מיוחד על העיר הזאת.

משה גפני: רבים מחברי הוועדה ביקשו את זה וגם אני.

משה גפני: אנחנו סבורים שהכנסת צריכה לתת את דעתה כדי לסייע בפתרון לעיר הזאת שזקוקה לכך ותכף נרחיב בעניין הזה.

משה גפני: אני קודם כל נותן את רשות הדיבור לחבר הכנסת יואב קיש, יושב ראש השדולה למען נצרת עילית, יוזם הדין.

משה גפני: בבקשה.

יואב קיש: תודה.

יואב קיש: בוקר טוב כבוד היושב ראש, חברים, ראש העיר רונן ידידי, השר אורי אריאל וחברים נוספים שנמצאים בשדולה למען נצרת עילית.

יואב קיש: אני ביקשתי לקיים את הדיון הזה גם בעקבות שיחות שהיו לי עם ראש העיר.

יואב קיש: אני רוצה להגיד בכמה מלים.

יואב קיש: ראשית, נשמע מראש העיר שהוא המקום הכי טוב לשמוע.

יואב קיש: כולנו מכירים ומעריכים את המשמעות האסטרטגית של העיר נצרת עילית לכל הגליל.

יואב קיש: אני רק רוצה לחדד ולומר שזו עיר עם הרבה מאוד קשיים.

יואב קיש: היא צריכה להתמודד בשלב ראשון בהיותה עיר מעורבת, בשלב שני מגוון מסוים באוכלוסייה שלעתים בגלל קיצוניות מייצר אותי איזה מצב ממוצע שאולי סביר נגיד אבל בגלל הפערים יש שכבה מאוד גדולה של אנשים שם שזקוקה לתמיכה וחיזוק, בתקציבים של רווחה ותקציבים נוספים.

יואב קיש: למעשה ראש העיר מתמודד עם סיטואציה מאוד מאוד בעייתית שאני חושב שלא מקבל מספיק גיבוי הממשלה לצרכים של העיר בגלל המורכבות של העיר ובגלל החשיבות של העיר.

יואב קיש: בגלל השילוב של הדברים האלה, אני חושב שטוב שנענית, יושב ראש הוועדה, לשים את זה על השולחן.

יואב קיש: אני חושב ומבקש שאת הדיון הזה נסיים בהחלטה שקוראת לממשלה לצאת בהצעת מחליטים או באיזשהו מהלך מאוד משמעותי לחזק את נצרת עילית בתקציבים מהמשרדים השונים.

יואב קיש: אני שמח שהשר אורי אריאל נמצא אתנו כאן ונשמח לשמוע גם את דעתו ואיך הוא חושב שנכון גם פרקטית לקדם את זה.

יואב קיש: אני חושב שזה המקום ממנו תצא הקריאה הזאת.

יואב קיש: אני נאלץ עוד עשר דקות לצאת לוועדת הכנסת אבל מאוד חשוב לי ואני מאוד מעריך את ההיענות המהירה.

משה גפני: תחזור לקראת ההחלטה.

יואב קיש: כן.

יואב קיש: אני אחזור.

יואב קיש: תודה.

איתן ברושי: אדוני היושב ראש, אדוני ראש העיר, אנשים נוספים.

איתן ברושי: אני מדבר גם כשכן.

איתן ברושי: כידוע עמק יזרעאל ונצרת עילית הם שכנים קרובים.

איתן ברושי: אני חושב שיש בעיה עם הממשלה כשהיא צריכה לתת סיוע למקום כמו נצרת עילית.

איתן ברושי: הממשלה בנתה לה כל כך הרבה חישוקים והגנות כדי לא להוציא כסף.

איתן ברושי: לא פעם הייתי אומר לאוצר שהם נותנים אגוזים למי שאין שיניים.

איתן ברושי: יש כבר ערימת תירוצים מוכנה למה לא לעשות.

משה גפני: למה אתה מתחיל בזה?

משה גפני: תתחיל בברכות.

איתן ברושי: כי אתה רוצה לקצר.

איתן ברושי: את הברכות ברכתי.

איתן ברושי: מחר אני מבקר בנצרת עילית ואני רוצה להיות תכליתי.

איתן ברושי: הממשלה מומחית לתת אגוזים למי שאין שיניים והיא בנתה לה הגנות שאם היא לא תיתן להם, תיתן לנצרת השנייה, תיתן לפה ותיתן לשם.

איתן ברושי: אני יכול להגיד שגם בחלק מהמובנים האזור הרחב נהנה מנצרת עילית, למשל בנושאים של אזורי עדיפות ומחירי קרקעות.

איתן ברושי: הבעיה העיקרית היא תעסוקה.

איתן ברושי: אין תעסוקה בצפון.

איתן ברושי: אני חושב שהמפעל האחרון שהוקם שם היה בתקופת אהוד ברק, אז הקימו את טאוור במגדל העמק.

איתן ברושי: מאז הממשלה לא הקימה כל מפעל באזורים האלה.

איתן ברושי: אורי, תן לי, אני יודע את זה לפחות כמוך.

איתן ברושי: אני גר שם.

איתן ברושי: אין לי התלבטויות כשאני מדבר על האזור הזה.

איתן ברושי: אני נאמן לאזור הזה.

איתן ברושי: אין שם תעסוקה מסודרת והיו שם מפעלים של תעשייה צבאית ומפעלים של רכב שלא הצלחנו להציל אותם, והייתי מעורב בזה וגם אתה.

איתן ברושי: הדבר המרכזי היא היכולת להתפרנס בכבוד ברמת הכנסה גבוהה.

איתן ברושי: מי שמרוויח, יכול גם לשלם מסים וגם יכול להתקדם.

איתן ברושי: לכן יש עכשיו תכנית לצפון ונצרת עילית היא חלק מהצפון.

איתן ברושי: את הצפון מגדירים לא כל יום.

איתן ברושי: יש קו רוחב וממנו זה צפון.

איתן ברושי: תמיד אמרתי שהצפון לא מתחיל במטולה אלא הוא מתחיל בעפולה.

איתן ברושי: השאלה היא למה מתייחסים, לבעיה הדמוגרפית הוא היכן שיש גדר.

איתן ברושי: דווקא לפעמים היכן שיש גדר, המקום יותר חזק מאשר מקומות בהם אין גדר מבחינת מימוש הריבונות.

איתן ברושי: לכן השאלה של נצרת עילית היא שאלה של נצרת ושל האזור.

איתן ברושי: נצרת היא הבירה של האזור, שם מוסדות השלטון, בית המשפט, משרדי הממשלה.

איתן ברושי: הממשלה לא טיפלה בנצרת, אדוני היושב ראש, כי היא לא טיפלה בכל האזור.

איתן ברושי: אם האזור לא מטופל, גם נצרת לא מטופלת והפוך, אם נצרת תטופל, זה משפיע על כל האזור.

איתן ברושי: אני לא רוצה לקחת גרם מתשומת הלב לנצרת עילית.

איתן ברושי: לכן לפי דעתי עם ראש העיר החדש – ואני קורא את המקומונים ואני פוגש אנשים – נצרת עילית כבר נראית אחרת ולא רק בניקיון ולא רק בהתייעלות אלא גם באווירה וברוח.

איתן ברושי: יש רוח אחרת בנצרת עילית ואת הרוח הזאת הביא רונן.

איתן ברושי: עכשיו השאלה אם למפרשים האלה תהיה רוח שאנחנו נעזור להם או שהספינה הזאת תשקע במצולות ים.

איתן ברושי: הרוח קיימת, המפרשים נמתחו, הספינה שטה, הכיוון ידוע ועכשיו יש או אין ממשלה בישראל?

איתן ברושי: כאן נבחנת הוועדה.

איתן ברושי: או שזה יהיה דיון סרק או שהתוצאה תהיה טיפול נקודתי.

איתן ברושי: המונח הזה טיפול נקודתי הוא פותר חלק מהבעיות של איך נותנים לזה ולא לזה והממשלה צריכה להחליט על טיפול נקודתי בנצרת עילית והתכנית צריכה להיות חלק מתכנית כי יש שם כסף של הסיוע לגליל.

איתן ברושי: תודה.

משה גפני: תודה רבה.

משה גפני: השר אורי אריאל.

משה גפני: אני מודה לך על השתתפותך בדיון הזה.

משה גפני: זה מאוד חשוב ונותן לזה גם רוח גבית.

אורי אריאל: תודה יושב ראש הוועדה.

אורי אריאל: תודה לראש העיר וחבריי חברי הכנסת ובראשם יואב קיש.

אורי אריאל: לפי דעתי אחרי שהעברת את חוק ההסדרה, נצרת עילית, אני לא רוצה להגיד קטן, כי המשימה גדולה אבל זה קטן עליך.

יואב קיש: אני מתמודד רק עם משימות גדולות.

אורי אריאל: בעיני זו המשימה וזה האתגר בצפון הארץ.

אורי אריאל: לדרום יש סיפורים אחרים שלא ניכנס אליהם.

אורי אריאל: אין אתגר דומה לו בצפון לפי עניות דעתי ואני אומר בזהירות שקצת אני מכיר, אמנם לא כמו מי שגר שם אבל קצת אני מכיר.

אורי אריאל: אני בעיקר רוצה להגיד מה אני חושב שצריך לעשות כי דיון זה טוב, זה לא נותן לזה להישכח בתהום הנשייה וכשמדברים זה חשוב ואני מכבד את זה.

אורי אריאל: אבל בסוף המבחן שלנו הוא אם הבקענו גול ולא אם כדררנו.

אורי אריאל: כדררנו, טוב, אבל בסוף צריך להכניס גולים.

אורי אריאל: אחד, ולפי דעתי זה בשל וזה אחרי עשור, זאת ההחלטה להעברת מש"א לאזור תעשייה ציפורית.

אורי אריאל: ראש העיר ואחרים מטפלים בכביש שיהיה וברכבת הקלה.

אורי אריאל: אלה דברים שקורים וצריך לזרז אותם.

אורי אריאל: דרך אגב, לא צריכים להיות שקטים אלא תמיד לזרז כי אפשר בכך לחסוך חצי שנה וזה חשוב מאוד.

אורי אריאל: אבל אלה דברים שקורים.

אורי אריאל: אני, ככל שאני יכול, מסייע בזה אבל אני לא רוצה לדבר כרגע על זה אלא על דברים נוספים שנותנים תקווה ונותנים אור בקצה המנהרה.

אורי אריאל: מש"א, יש החלטה נקרא לה סופית כי היו דיונים והיו בדיקות, יש החלטה סופית, כך התפרסם, של שר הביטחון אביגדור ליברמן להעביר.

אורי אריאל: זה דבר ענק.

אורי אריאל: אלה כ-3,000 מקומות עבודה רק למשרתי צה"ל כי זה מפעל ביטחוני.

אורי אריאל: סביב ה-3,000 האלה יש עוד כ-3,000-4,000 עובדים להסעדה, להסעות וכולי וכמובן חלק מהאנשים יעברו לגור באזור.

אורי אריאל: כשאני אומר אזור, זה לאו דווקא נצרת עילית.

אורי אריאל: הם יעברו לאזור.

משה גפני: איפה זה עומד.

<קריאה: ההחלטה התקבלה.

איתן ברושי: כדאי ששר האוצר יקבל החלטה.

איתן ברושי: אני יודע איך זה היה בנגב.

איתן ברושי: עד היום לא עשו את מה שאמרו.

אורי אריאל: תודה על כל העזרה.

אורי אריאל: בכל אופן, אני מציע שאתה תזמן דיון, לא חייב בפורום הוועדה אלא בפורום עליו אתה תחליט, תזמין את האוצר, את הביטחון ואת ראש העיר ואולי צריך עוד אחד או שניים כמו הממונה על המחוז במשרד כי יש כאן היבטים שונים שצריך לראות ותעשה על זה דיון ותכניס את זה אצלם למעקב.

<רונן פלוט: אני מצטער מאוד.

<רונן פלוט: השר מאוד צודק בנקודה הזאת.

אורי אריאל: למה אתה מצטער?

<רונן פלוט: מה שקורה זה שיש איזשהו פער בין האוצר לבין הביטחון בשלושה מיליארד שקלים.

<רונן פלוט: זה מה שאני שומע.

<רונן פלוט: יכול להיות שמה שהשר מציע יכול לפתור את הבעיה.

משה גפני: אנחנו נדבר על זה.

משה גפני: נראה איך לעשות.

אורי אריאל: אני מכיר את העובדות ואני קובע שזה אפשרי.

אורי אריאל: משרד הביטחון מעמיס על זה העמסות.

אורי אריאל: לא משנה.

משה גפני: זאת הצעה אחת שלך.

אורי אריאל: יש לך מספיק ניסיון מה ממש הכרח אמיתי ומה הם מתחילים להעמיס בהזדמנות הזאת ותוך כדי זה הביטחון מבקש עוד כמה דברים.

אורי אריאל: הדבר השני הוא המחליטים הנקודתיים, נצרת עילית.

אורי אריאל: חתמו כאן, גם אני חתמתי, לפני ארבעה-חמישה חודשים על החלטה.

אורי אריאל: צריך להביא את זה לידי מימוש כי שוב, עם זה לא הולכים לאכול.

אורי אריאל: אלה כדרורים.

אורי אריאל: חתמו שמונים חברי כנסת, זה יפה, בסדר, אבל זה לא מביא כסף לעירייה וזה לא נותן לגזבר אפשרות לעבוד.

אורי אריאל: אני חושב שאנחנו יכולים לעשות את זה, אני ודאי מוכן להיות אחד מהשרים שמגיש את זה למרות שתרומת המשרד היא לא מי יודע מה לעיר, אין לנו כאן איזה כלים מיוחדים.

אורי אריאל: אפשר פה ושם דברים קטנים ולשם כך לא צריך את המחליטים ואני מוכן לזרז את זה.

אורי אריאל: לפי מיטב ידיעתי, גם כאן אני חושב שצריך שאתה תיקח את האוצר עם הוועדה או בלי הוועדה אתה תחליט איך לעשות את זה, ותראה איך ומה מביאים.

אורי אריאל: ירושלים חשובה, היא הולכת לקבל הרבה כסף, מצוין, זה לא קשור.

אורי אריאל: אני אומר לכם עוד פעם שבצפון נצרת עילית תהיה עיר, בדרום יש דברים אחרים.

אורי אריאל: ראיתי שהשר אלי כהן מטפל יפה בדרום, בציר דימונה-ירוחם-ערד, הציר המזרחי.

אורי אריאל: כדי לתת תשובות, תכינו תכנית כי אני חושב שאלי כהן יחד עם שר האוצר יכולים לעשות דברים.

אורי אריאל: אני הייתי מתרכז בשני הדברים האלה מעבר לדברים השוטפים.

אורי אריאל: יש כל הזמן דברים שצריך לעזור לעירייה, לראש העיר, לתושבים.

אורי אריאל: אני מסכם, האחד הוא מש"א, שזה מגה פרויקט, זה עוגן, הרבה שמות יש לדברים האלה, והדבר השני הוא הטיפול הנקודתי שייתן דחיפה מכל הכיוונים.

משה גפני: תודה רבה כבוד השר.

משה גפני: חבר הכנסת מיקי לוי.

מיקי לוי: בוקר טוב אדוני ראש העיר, אדוני השר.

מיקי לוי: קודם כל, ההגעה שלך לנצרת היא מתוך שליחות.

מיקי לוי: ישבת כאן בכיסא נוחות, מנכ"ל הכנסת, אז שאפו ענק.

מיקי לוי: אני עוקב כי ראיתי שגם השבוע או בשבוע שעבר שילחת לחופשי את החברה שניקתה את העיר ונתת לפנסיונרים, לעניי עירך, להרוויח עוד כמה וכמה שקלים כדי שהם לא ייפלו על כתפי הרווחה.

מיקי לוי: זה מעשה אציל.

מיקי לוי: אני אומר לך שזה מתוך שליחות ואני מצדיע לך על העניין הזה.

מיקי לוי: דווקא השליחות הזו שלך צריכה לעורר אותנו כחברי כנסת.

מיקי לוי: אני לא אחזור על מה שאמרו כאן.

מיקי לוי: אני חייל לטובת העניין וכל מה שנצטרך לעשות מהכיסא הזה, האוצר צריך לבוא אליך אדוני עם סדרת העברות בנושא ארנונה ואם לא יעזרו לנצרת עילית, לא יעברו.

איתן ברושי: הוא התחיל לדפוק אותם קודם בעיר עולים.

איתן ברושי: ליתר ביטחון, כדי לעזור להם, דפקו אותם בעיר עולים.

איתן ברושי: תבין את הממשלה הזאת.

איתן ברושי: הדבר הראשון שהיא עושה, היא פגעה בו בעיר עולים.

איתן ברושי: שמע שר החקלאות מה עושה הממשלה שלך.

איתן ברושי: דבר ראשון הורידו לו עשרה מיליון שקלים.

אורי אריאל: סוף סוף הממשלה עושה משהו.

איתן ברושי: זה הוא אומר אחרי שפינו את עמונה.

איתן ברושי: הורידו לו עשרה מיליון שקלים.

איתן ברושי: עיר עולים.

איתן ברושי: שערורייה.

איתן ברושי: עוד לא נו לדה ממשלה כזאת.

מיקי לוי: פשוט שאפו, אנחנו כאן לרשותך בכל מה שאתה צריך.

משה גפני: תודה רבה.

משה גפני: עודד פורר.

עודד פורר: תודה אדוני.

עודד פורר: ראשית אני חייב להצטרף לדברים שאמר קודם שר החקלאות בהקשר של הנושא האסטרטגי של מש"א.

עודד פורר: חשוב שהוועדה תיכנס לעניין הזה.

עודד פורר: אי אפשר להוביל למצב שבסוף בגלל משרד האוצר איזשהו תהליך עוד פעם נעצר בגלל כל מיני מחלוקות כי גם זה משהו שקצת קשה להסביר לפעמים לפקידי האוצר.

עודד פורר: המשמעות של העברת מש"א היא הרבה יותר מהעלויות שהם מתחילים לחשב אותן.

איתן ברושי: הם מפנים שטחים באזורי ביקוש.

איתן ברושי: הם מרוויחים.

איתן ברושי: הראש שלהם לא מכיר חשבונות כאלה.

עודד פורר: לא רק פינוי השטחים באזורי ביקוש אלא מה שזה יעשה לנצרת עילית, מה שזה יעשה שם לרווחה, מה שזה יעשה לתעסוקה שם, מה שזה יעשה ליכולת של העיר הזו להתפתח.

עודד פורר: זה עניין אסטרטגי שהרבה יותר חשוב מכל מיני העברות תקציביות כאלה או אחרות וחשוב שהוועדה כן תיתן את דעתה ותדחוף את הממשלה לביצוע של העניין הזה כמו שצריך.

עודד פורר: הדבר השני.

עודד פורר: עיר בה 48 אחוזים מהתושבים מקבלים טיפול ברווחה ו-45 אחוזים מהתושבים מקבלים הנחות בארנונה, לא יכולה לשרוד בלי סיוע מהמדינה.

עודד פורר: המדינה לא יכולה ביד ימין להגיד לרשויות אתם תתנו הנחות בארנונה בתנאים כאלה ואחרים ואתם תתנו טיפול רווחה בתנאים כאלה ואחרים ותשתתפו גם ב-25 אחוזים בהשתתפות של המצ'ינג ברווחה ובחינוך.

עודד פורר: וביד שמאל, כשיש עיר עם כאלה נתונים, ואלה נתונים חריגים, לא נתונים שאתה יכול למצוא אותם בעוד מקומות, היא לא תיתן סיוע, היא חייבת לתת סיוע ישיר כמענה נקודתי לעניין הטיפול ברווחה.

עודד פורר: לעניין עיר עולים אותו העלית כאן.

עודד פורר: היושב ראש יודע איזה מאבק נוהל כאן על נושא עיר העולים.

עודד פורר: אני חושב שלא דמיינו שיהיה על זה כזה מאבק.

עודד פורר: נצרת עילית קיבלה את חלקה בחזרה בעניין הזה והיא צריכה לקבל את הסיוע לא כעיר עולים ולא בכל מיני פטנטים.

עודד פורר: כשיש נתונים כאלה, צריך לתת תמיכה ישירה ברווחה ובא לציון גואל.

משה גפני: תודה רבה.

משה גפני: יש מישהו מבין האורחים שמבקש להתייחס?

<עירית שחר: כן.

<עירית שחר: חברת מועצת נצרת עילית.

<עירית שחר: אני רוצה להגיד לכם שאנחנו שמחנו מאוד לקבל את רונן אלינו וקיבלנו אותו בשמחה גדולה אבל ללא העזרה שלכם גם הוא לבד לא יכול.

<עירית שחר: אתם צריכים להבין שנצרת עילית היא מקום בעייתי, אזור בעייתי, עם אוכלוסייה לא פשוטה ורונן עושה שם פשוט נפלאות מהמעט שיש לו אבל זה לא מספיק.

<עירית שחר: אתם צריכים להבין שאנחנו יושבים בגליל והגליל הולך ומתמעט.

<עירית שחר: הצעירים עוזבים וכדי שראש העיר יצליח, הוא חייב תמיכה שלכם.

משה גפני: תודה רבה.

משה גפני: אריאל יוצר לא הביע?

עודד פורר: למה שיגיע?

משה גפני: הוא היה צריך להגיע לדברים אחרים.

עודד פורר: לדברים אחרים שחשובים להם, הם יגיעו.

עודד פורר: זה כנראה לא חשוב.

אחמד טיבי: מה בדיוק רוצה רונן?

עודד פורר: כסף.

משה גפני: מי נמצא ממשרדי הממשלה?

<דוד בן שושן: בוקר טוב.

<דוד בן שושן: משרד הפנים, מנהל תחום תקצוב.

<דוד בן שושן: החל משנת 2014 אנחנו נמצאים בדיונים מול העירייה שפנתה אלינו בנוגע לחובות שבעיקרן נבעו מההתקשרות עם חברה כלכלית לבניית הקאונטרי.

<דוד בן שושן: מדובר כאן על היקפים די משמעותיים.

<דוד בן שושן: ניהלנו דיונים במשך תקופה די ארוכה.

<דוד בן שושן: עם הכניסה של רונן לתפקיד, לאחר תקופה מסוימת, הצלחנו להגיע למתווה מסוים.

<דוד בן שושן: המשמעות של המתווה הזה היא בעצם מתן מענה לגודל בעיה של בערך 52 מיליון שקלים כאשר בפועל העירייה תידרש לקחת הלוואה של כ-38 מיליון שקלים.

<דוד בן שושן: בנוסף רונן הציע להסדיר את הנושא הזה של כוח אדם בעירייה ולטפל בנושא הזה בצורה מבנית.

<דוד בן שושן: המשמעות של זה היא עוד 15 מיליון שקלים.

<דוד בן שושן: זה חוץ מהצרכים הגדולים של הפיתוח שיש בעיר שבעצם לא ניתן להם מענה ישיר.

יצחק וקנין: 15 מיליון שקלים הם לצורך פיצויי פיטורים?

<דוד בן שושן: זה המקסימום למסגרת של ההסדרה של נושא כוח אדם בעירייה.

יצחק וקנין: המשמעות היא שזה כרוך בהוצאת עובדים.

יצחק וקנין: זאת הכוונה.

<דוד בן שושן: בהוצאת עובדים.

<דוד בן שושן: כן.

<דוד בן שושן: אנחנו מדברים על סדר גודל של בערך 53 מיליון שקלים.

<דוד בן שושן: אני אומר שוב, ללא הצרכים הגדולים של הפיתוח.

משה גפני: מה זה מדברים?

משה גפני: מה פירוש המילה הזאת?

<דוד בן שושן: אני אומר שניתן אישור להיקף של 53 מיליון שקלים.

משה גפני: יש אישור?

<דוד בן שושן: כן.

<דוד בן שושן: גובש מתווה שמדבר גם על הנושא הזה של עד כ-15 מיליון שקלים לנושא העובדים, ההוצאה של העובדים, ועוד כ-38 מיליון שקלים לנושא הזה של גירעונות העבר של הרשות.

<דוד בן שושן: אני חייב לציין שהרשות מתקדמת בצורה יפה בנושא הזה של המתווה וגם בנושא הזה של העובדים אנחנו נמצאים בתהליכים סופיים של הוצאה של שלב א' של הנושא.

יצחק וקנין: ההלוואה של ה-38 מיליון שקלים, לכמה שנים היא?

יצחק וקנין: הם צריכים לפרוע אותה.

יצחק וקנין: זה לא מענק.

<דוד בן שושן: חלק ניכר מזה כבר בוצע, לפחות כחצי מהסכום.

<דוד בן שושן: בדרך כלל אנחנו נותנים הלוואה ל-15 שנים.

<דוד בן שושן: זה מה שהבנקים נותנים.

יצחק וקנין: צריך להחזיר את ההלוואה.

יצחק וקנין: זה לא מענק.

<דוד בן שושן: זה בדגש, מעבר לצרכים שבסיור ראינו, הצרכים הפיתוחיים של העיר שהעיר נדרשת להשתתף בנושא הזה של המצ'ינג שלה בכל מיני פרויקטים שהיא מבצעת לפיתוח.

עודד פורר: נשקלה אפשרות של הורדת המצ'ינג בפרויקטים לפיתוח?

<דוד בן שושן: אני אומר שההחלטה הזאת של המצ'ינג, זה בעצם תלוי במשרדים המממנים.

משה גפני: לא נרד לרזולוציות האלה.

יצחק וקנין: היה דיון עם שר האוצר, השר ליברמן והשר דרעי.

יצחק וקנין: הושר דרעי ציין את נצרת בצורה קצת מדאיגה ואמר: שמע, אני לא מאמין מה שראיתי מבחינת מבני הציבור בעיר הזאת.

יצחק וקנין: הכול ישן נושן.

יצחק וקנין: הוא אמר שהוא היה במקומות אחרים – שמעתי אותו במפורש ליד שר האוצר וליד השר ליברמן, זה היה דיון בנושא הגליל – והוא ציין את נצרת עילית בצורה מאוד שלילית מבחינת המצב הפיזי של העיר.

יצחק וקנין: זה לא מספיק שאנחנו נותנים כאן הלוואה אלא צריך לתת מענק כדי להרים את העיר.

יצחק וקנין: בלי זה אני לא חושב שיהיה פתרון.

משה גפני: תודה.

משה גפני: משרד הבינוי.

<סימה חמו: שלום.

<סימה חמו: סגנית מנהל מחוז הגליל.

<סימה חמו: משרד הבינוי, מחוז הגליל עובד בשיתוף פעולה מלא עם ראש העיר, עם הצוותים שלו, עם התושבים שמאכלסים את שכונת הר יונה ג'.

<סימה חמו: אני באתי ספציפית לגבי בקשה להר יונה ג'.

<סימה חמו: אנחנו מאוד מאוד רוצים לקדם את השכונה מבחינת האכלוס שלה ומבחינת מוסדות הציבור בעיר.

<סימה חמו: אם לא יהיו מוסדות ציבור בשכונה, השכונה לא תאוכלס.

<סימה חמו: התושבים לא יגיעו לשם ובמיוחד התושבים המיוחדים, אוכלוסייה חרדית, שבלי מוסדות ציבור שמתאימים לה, הם לא יגיעו למקום.

<סימה חמו: אני אתן לכם מספר נתונים.

משה גפני: מה לגבי מוסדות הציבור בעיר כולה?

<סימה חמו: בעיר כולה, כמו שאמר חבר הכנסת וקנין, מוסדות ציבור הם במצב פיזי מאוד לקוי ומאוד ירוד.

<סימה חמו: בשיווק של הר יונה ג' הם מקבלים ישן מול חדש.

<סימה חמו: הם יקבלו תקציבים של ישן מול חדש כדי לשפץ את מוסדות הציבור בישוב.

משה גפני: משרד השיכון נותן תקציב מיוחד לנושא של מוסדות הציבור בנצרת עילית?

<סימה חמו: לא.

<סימה חמו: אני באתי במיוחד לבקש שבהחלטת הממשלה יהיה תקציב תוספתי גם למוסדות ציבור וגם לישוב הוותיק.

<סימה חמו: אם התקציב התוספתי הזה ייפול על משרד השיכון, על התקציב של משרד השיכון, כמו שאנחנו יודעים זה לא יהיה.

איתן ברושי: כי הממשלה קבעה 18 מיליארד שקלים.

איתן ברושי: מה אתם באים אלינו?

איתן ברושי: יש ממשלה, היא קבעה 18 מיליארד שקלים, חלקו את זה.

עודד פורר: מה אתה רוצה ממנה?

איתן ברושי: אני רוצה שיבוא השר שלה.

איתן ברושי: עכשיו הוא יושב בוועדה אחרת שאני צריך ללכת לשם.

איתן ברושי: מה הסיפורים האלה?

איתן ברושי: אתם באים אלינו?

איתן ברושי: יש ממשלה, תנהלו את המדינה.

איתן ברושי: אתם באים אלינו?

<קריאה: למה אתה צועק עליה?

<קריאה: תצעק על השר שלה.

איתן ברושי: מה זה לצעוק?

איתן ברושי: יש ממשלה, קיבלתם החלטה על 18 מיליארד שקלים.

איתן ברושי: כמה הולך לנצרת עילית?

משה גפני: שאלה טובה.

איתן ברושי: אנחנו קופה ב' שלכם?

משה גפני: סימה, תודה רבה.

משה גפני: משרד החינוך.

<קריאה: לא הגיעו.

איתן ברושי: משרד הכלכלה והתעשייה נמצא?

איתן ברושי: ספר כמה זמן ייקח להעביר.

<אסף גרינוולד: משרד הכלכלה והתעשייה, הרשות להשקעות ולפיתוח התעשייה והכלכלה, מרכז ההשקעות לשעבר.

<אסף גרינוולד: במסגרת התכניות שיש לנו ברשות, נתנו מענקים בהיקף של שלושים מיליון שקלים לנצרת ולנצרת עילית בשנים 2011 עד 2016.

<אסף גרינוולד: בסך הכול תוספת.

משה גפני: זאת לא תכנית חיים שכאלה.

משה גפני: אני נורא מצטער.

משה גפני: לספר את מה שמשרד הכלכלה עשה ב-2011 עד 2016, לא רלוונטי מבחינתנו.

משה גפני: יש מצוקה בנצרת עילית.

משה גפני: מצוקה.

משה גפני: החברים אמרו כאן גם את הסיבות לכך.

משה גפני: יש לכם במשרד הכלכלה תכנית כדי לסייע לנצרת עילית?

<אסף גרינוולד: אדוני היושב, ראש במסגרת החוק אנחנו לא ממוקדים בישוב אלא אנחנו הולכים לפי אזורי פיתוח.

<אסף גרינוולד: כל פנייה שמגיעה אלינו, אנחנו מתייחסים אליה.

משה גפני: המפעל הביטחוני עליו מדובר, אתם מעורבים בו?

<קריאה: בקרקע.

<אסף גרינוולד: היו מגעים כאלו ואחרים אבל אני לא חושב שהונחה בקשה על השולחן.

איתן ברושי: זה לא אקטואלי.

איתן ברושי: על זה נאמר הרוצה לשקר ירחיק עדותו.

איתן ברושי: המקורות אומרים כך.

איתן ברושי: אלה הכול דיבורים.

משה גפני: תודה רבה.

משה גפני: אני מודה לך.

משה גפני: משרד הקליטה.

<שרי פייר: אני מנהלת תחום בכיר לחינוך במשרד הקליטה.

<שרי פייר: משרד העלייה והקליטה מכיר ומוקיר את פועלה של נצרת עילית למען העולים.

<שרי פייר: נכון לסוף דצמבר 2016 אנחנו מדברים על 18,590 עולים בנצרת עילית שמהווים כ-37 אחוזים מכלל התושבים.

<שרי פייר: בשנת 2016 הרשות קיבלה במסגרת תקציבים לרשויות כ-850 אלף שקלים מהמשרד.

<שרי פייר: השנה אנחנו לפני חלוקה ובימים אלה אנחנו מחלקים.

משה גפני: את יודעת כמה עולה לקלוט עולה?

ענת ברקו: זאת טיפה בים.

<שרי פייר: אין ספק שלקלוט עולה זה הרבה מעבר לזה.

<שרי פייר: אנחנו פועלים בהתאם לתבחינים אחידים.

<שרי פייר: אני רוצה להעיר עוד דבר.

<שרי פייר: אתה דיברת על מצוקה.

<שרי פייר: אנחנו מפעילים במסגרת התכניות בנצרת עילית תכנית מחוברים לקהילה שהיא פועלת להחזרת בני נוער מתגודדים לקהילה ואני חושבת שזה מאוד משמעותי.

משה גפני: תבורכו על מה שאתם עושים, אבל זה לא עוזר למה שאנחנו דנים עכשיו.

משה גפני: זה חשוב מאוד מה שאתם עושים.

משה גפני: משרד הרווחה.

<איסר דובדבני: משרד העבודה והרווחה.

<איסר דובדבני: ממונה אזורי בהכשרה מקצועית בצפון.

<איסר דובדבני: בנושא הכשרות מקצועיות, מה שאנחנו עשינו בשנים האחרונות זה סדר גודל של 300 תלמידים לשנה, בערך כשניים וחצי מיליון שקלים לשנה.

<איסר דובדבני: מבחינתנו זה בעבודה השוטפת.

<איסר דובדבני: חוץ מזה אנחנו עושים כמה פעולות נקודתיות כאשר באחת מהן אנחנו שותפים לפעילות מול הר יונה כדי לקדם את הפעילות בנושא של ההכשרות המקצועיות במידה ואנחנו נדע מה המאפיינים והצרכים.

<איסר דובדבני: אנחנו עובדים יחד עם הסוכנות היהודית ועם משרד הקליטה בפעולות שכבר עשינו ואנחנו נערכים גם בחודש הבא להביא עולים חדשים, ללמד אותם את האולפן בהכשרה מקצועית.

משה גפני: אין אצלכם איזו תכנית מיוחדת לנצרת עילית.

<איסר דובדבני: אני אומר שהפעילות הזאת של העולים החדשים, זה לצורך שיפור.

משה גפני: כן, אבל את זה המשרד עושה גם בכל מקום אחר.

<איסר דובדבני: נכון.

משה גפני: תודה.

משה גפני: תבורכו על הפעילות שלכם.

משה גפני: גם לא עוזר לנו לדיון הזה.

איתן ברושי: בינתיים מה ששמעת כאן, זה רק מגדיל את ההוצאות.

איתן ברושי: כל תושב חדש עולה פי שניים או פי שלוש.

משה גפני: הם עושים את עבודתם צריך לברך אותם על העבודה.

משה גפני: נקודה.

משה גפני: זה לא פותר את הבעיה.

משה גפני: שום דבר ממה שנאמר עד עכשיו לא פותר את הבעיה.

איתן ברושי: על זה נאמר תבן ניתן לעבדיך ולבנים אומרים לנו עשו.

משה גפני: יפה.

משה גפני: משרד התחבורה.

<פיליפ פארן: ראש אגף תשתיות עירוניות.

משה גפני: יש משהו מיוחד בנצרת עילית?

<פיליפ פארן: אנחנו בקשר רציף עם הרשות.

<פיליפ פארן: לאחרונה הפקידות המקצועית כולה באה לעירייה והציגה את התכניות השנתיות והרב-שנתיות.

<פיליפ פארן: יש הרבה תכניות לחבר את העיר לסביבה, אם זה באמצעות הרכבת הקלה, אם זה באחזקת התשתיות הבין-עירוניות שגובלות ברשות וגם אם זה טיפול במוקדי סיכון של בטיחות בשיתוף עם הפקידות המקצועית ברשות המקומית.

מנחם אליעזר מוזס: בוקר טוב.

מנחם אליעזר מוזס: אני מתנצל.

מנחם אליעזר מוזס: שעה לקח לי מהבית עד כאן, מצומת בר אילן.

עודד פורר: אני מצטרף לתלונה של חבר הכנסת מוזס.

מנחם אליעזר מוזס: נורא ואיום.

משה גפני: משרד האוצר לא הגיע.

משה גפני: ראש העיר, בבקשה.

<רונן פלוט: בוקר טוב לכולם.

<רונן פלוט: אם לא הייתי יודע באיזו עיר מדובר כאן, הייתי בטוח שאנחנו מדברים לפחות על הרצליה או רמת גן או חולון, עיר שהיא בסדר כי כל משרד יקום עכשיו ויגיד מה הוא עושה, ובאמת אין לי טענות לאף משרד.

<רונן פלוט: זה מה שיש לו, זה מה שתוכנן ועם זה הוא רוצה לעבוד.

<רונן פלוט: הדיון כאן הוא אחר לגמרי.

<רונן פלוט: יש ישוב בגליל שנמצא בסכנה, ואני אומר לכם בסכנת קריסה.

<רונן פלוט: לכן גם קמתי ועזבתי את הכנסת והלכתי לאתגר.

<רונן פלוט: הייתי בטוח שכשאני הולך לאתגר כזה גדול, תקום הממשלה ותעזור לי בכל מה שאפשר לעשות.

<רונן פלוט: אין לי טענות כלפי משרד כלשהו, באמת אין לי טענות וכל משרד עושה החל ממשרד הפנים ונותנים את הגב עד כמה שאפשר.

<רונן פלוט: זה אמור לגבי כל המשרדים – שיכון, תחבורה, כלכלה, כולם.

<רונן פלוט: אני אתן לכם דוגמה מהבוקר.

<רונן פלוט: לפני כשנה, אני עוד לא הייתי בעירייה, התבקשה העירייה לבנות שלושה מעונות יום בהר יונה ג'.

<רונן פלוט: אז נאמר לנו על ידי משרד הרווחה או הכלכלה שנקבל 600 אלף שקלים לתכנון.

<רונן פלוט: לקחו 600 אלף שקלים לתכנון, עשו תכנון והבוקר אני מקבל טלפון ואומרים לי ששלושה מעונות יום לא יהיו השנה.

<רונן פלוט: מתי יהיו?

<רונן פלוט: אף אחד לא יודע.

<רונן פלוט: נזרקו 600 אלף שקלים לתכנון, מעונות יום לא יהיו.

משה גפני: מה הסיבה?

<רונן פלוט: אין סיבה.

<רונן פלוט: החליטו על ישובים אחרים.

<רונן פלוט: אין סיבה.

<רונן פלוט: זה בדיוק מה שאני אומר כאן.

<רונן פלוט: אני אומר דבר פשוט.

<רונן פלוט: משרד השיכון היה יכול להזרים הרבה מאוד כסף אבל הם בצדק אומרים שמה שיש לנו, יש לנו קריטריונים והם פועלים על פי הקריטריונים.

<רונן פלוט: אני הייתי מנכ"ל בשלושה משרדי ממשלה ואני יודע מה זה קריטריונים ואני יודע מה זה קול קורא.

<רונן פלוט: הם פועלים בדיוק בקריטריונים ואני לא יכול לעשות דבר.

<רונן פלוט: אני רוצה להזכיר לחברי הכנסת שבשנת 1948, עת הוקם הישוב, בן גוריון אז אמר שנצרת עילית חייבת טיפול נקודתי.

<רונן פלוט: אמר וזה נשאר על הנייר ושום דבר לא זז.

<רונן פלוט: זה באמת חבל.

<רונן פלוט: היום אני אומר דבר פשוט.

<רונן פלוט: אם רוצים לראות איך הפירמידה הזאת נופלת, תתחילו מהעיר שלי.

<רונן פלוט: אני אעמוד מהצד ואני אמחא כפיים לממשלת ישראל שהיא מאוד עסוקה בעמונה ובדברים אחרים שהם דברים חשובים ואין לי כל ספק בכך, אבל חברים, נצרת עילית היא לא פחות חשובה מעמונה.

<רונן פלוט: ממש לא.

<רונן פלוט: מי שחושב שהוא שם יעשה סדר ואצלנו הוא ירוקן את הכול, הוא טועה.

<רונן פלוט: הישוב יקרוס ולא יהיה ישוב.

<רונן פלוט: אז מה?

<רונן פלוט: מה נגיד?

<רונן פלוט: אז תבוא עיריית נצרת, תשים דגל אחד על שני ישובים ואנחנו עם הישוב שלנו סיימנו.

<רונן פלוט: אני רוצה לומר שאני ביחסים מאוד טובים עם עיריית נצרת ואני ביחסים טובים עם האוכלוסייה הערבית ואצלי אין אוכלוסייה ערבית ויהודית אלא עם כולם אני בסדר.

<רונן פלוט: אני ראש העיר של כולם.

<רונן פלוט: אבל מה שקורה כאן זה פשוט אי אפשר להאמין, איך ממשלת ישראל מתייחסת לעיר הזאת.

<רונן פלוט: אמר חבר הכנסת עודד פורר והביא נתונים מאוד נכונים.

<רונן פלוט: חמישים אחוזים מתושבי העיר רשומים ברווחה.

<רונן פלוט: חברים, תפנימו.

<רונן פלוט: חמישים אחוזים מהתושבים ברווחה.

<רונן פלוט: אנחנו סוציו אקונומי חמש, אבל איך מורכב חמש?

<רונן פלוט: האוכלוסייה הערבית שהיא באמת טובה, משכילה, אנשים עצמאיים עם משרדי כוח אדם, משרדי עורכי דין, רופאים, ממש אוכלוסייה טובה, היא באה לישוב כדי שיהיו לה חיים טובים ואנחנו שומרים שיקבלו אותה.

<רונן פלוט: הם בסוציו אקונומי, אם אתם שואלים אותי, תשע.

<רונן פלוט: ממש אנשים מבוססים וטובים שבאו לישוב.

<רונן פלוט: מצד שני יש אוכלוסייה אחרת של עולים חדשים שמהווים חמישים אחוזים מתושבי העיר.

<רונן פלוט: אלה נוסעים במרצדסים ואלה נוסעים באוטובוסים ואין להם כסף.

<רונן פלוט: וחס וחלילה, אין לי שום דבר נגד.

ענת ברקו: יש לך עיר שהופכת להיות מוסד גריאטרי כי כמעט עשרים אחוזים מהאוכלוסייה זו אוכלוסייה מזדקנת.

ענת ברקו: אם לא יהיה פתרון מערכתי, זאת הבעיה.

<רונן פלוט: את צודקת במיליון אחוזים.

<רונן פלוט: איש לא מתייחס לזה.

<רונן פלוט: יתרה מזה, 48 אחוזים מקבלים פטור מארנונה.

<רונן פלוט: אני רוצה לשאול שאלה פשוטה.

<רונן פלוט: הביאו בזמנו עולים, הצעירים עזבו, המבוגרים נשארו.

<רונן פלוט: עכשיו יש דבר חדש, מגיעים חרדים ואני מברך על כל איש חרדי שמגיע לעיר.

<רונן פלוט: אני ראש העיר של החרדים.

<רונן פלוט: תתפלאו לשמוע.

<רונן פלוט: יש הרבה אומרים לא.

<רונן פלוט: אני צעקתי והכרזתי בכל מקום תביאו כמה שיותר אבל גם שם, באוכלוסייה הזאת, יש בעיות.

ענת ברקו: עוני.

<רונן פלוט: יש בעיות קשות.

<רונן פלוט: אני לא רוצה להביא חרדים כדי שיהיה בכי, שישבו ויבכו.

<רונן פלוט: איש לא הכין להם תשתית כלשהי.

<רונן פלוט: זרקו אותם במקום.

<רונן פלוט: יש לי איש נפלא שעושה הרבה דברים טובים, ברלין, והוא מאותה שכונה ואני מברך אותו על שמצא לנכון להגיע, הביאו מאה משפחות וזרקו אותן שם בלי שום דבר, בלי בית כנסת, בלי מקווה, בלי גן, בלי בית ספר.

<רונן פלוט: שום דבר.

<רונן פלוט: האם זאת מדיניות של ממשלה?

<רונן פלוט: בא האוצר יחד עם משרד השיכון ורוצים שאנחנו נבנה שכונה חרדית?

<רונן פלוט: עיריית נצרת עילית שאני קיבלתי אותה עם שבעים מיליון שקלים גירעון, אני מסוגל לעשות צעד מסוים?

<רונן פלוט: משרד הפנים ייתן לי?

<רונן פלוט: הוא ייתן לי שאני אקח חמישה-שישה מיליון שקלים ושאני אבנה משהו?

<רונן פלוט: מחר הוא עוצר לי את זה, ובצדק.

<רונן פלוט: אני יודע שבזמנו כאשר בנו את שכונת עלמה, שר השיכון היה אריאל שרון והוא בנה.

<רונן פלוט: משרד השיכון בנה אבל לא באו ואמרו לנו לבנות.

<רונן פלוט: אני לא מסוגל לבנות.

<רונן פלוט: לפי דעתי הדיון הזה, ואני מברך את יושב ראש ועדת הכספים חבר הכנסת גפני שמצא לנכון לקיים אותו.

<רונן פלוט: הוא זיהה שיש בעיה מאוד קשה בעיר ואני מברך אותו על הדיון.

<רונן פלוט: חברים, היה אצלי ראש הממשלה ב-1 בספטמבר פתיחת שנת הלימודים והוא אמר לי שהוא אתי.

<רונן פלוט: טיפול נקודתי, הוא אתי.

<רונן פלוט: מאז אני מדבר עם המנכ"ל שלו לקיר.

<רונן פלוט: המנכ"ל שלי מעביר לעוזר והעוזר מעביר לעוזר ומעוזר לעוזר ושום דבר לא זז.

<רונן פלוט: שום דבר.

<רונן פלוט: עוד קריטריונים כאלה וקריטריונים כאלה ואני מרוב קריטריונים כבר לא יודע מה הם רוצים ממני.

<רונן פלוט: אני כל הזמן עובד על זה.

<רונן פלוט: יושב כאן ממלא מקום ראש העיר אלכס גדלקין שלקח טיוטה וכל יום הוא מקבל טבלאות וזה לא נגמר.

<רונן פלוט: זה פשוט לא נגמר.

<רונן פלוט: אני אומר דבר אחד.

<רונן פלוט: אם תהיה קריסה בנצרת עילית, אני מזהיר כאן את ממשלת ישראל וגם את חברי הכנסת.

<רונן פלוט: זה מתחיל מנצרת עילית וזה ילך לכל הגליל.

<רונן פלוט: תחשבו מה עושים.

משה גפני: תודה רבה.

משה גפני: עודד פורר, אני מבקש שחברי הכנסת שידברו עכשיו, ידברו ממש בקצרה.

משה גפני: אני צריך לסיים את הדיון.

משה גפני: אנחנו לא נסיים את הנושא היום.

עודד פורר: אני אדבר בקצרה.

עודד פורר: אם אדוני יודע, בשבת יש שבת שירה.

משה גפני: כן.

משה גפני: בטח.

עודד פורר: שירה עושים כשנגמר משהו.

עודד פורר: התחתנת, עשית משהו, שרים שירה.

עודד פורר: אבל בפרשת שירה כתוב "אז ישיר".

עודד פורר: למה כתוב "אז ישיר"?

עודד פורר: כי אומרים שראו שם לא רק על מה שהיה, על יציאת מצרים אלא על מה שיהיה.

עודד פורר: באו לכאן משרדי ממשלה והם אומרים לנו תשירו על מה שהיה.

עודד פורר: הבאנו, נתנו להם את זה, עשינו להם את זה, כל אחד מספר לי מה התכניות שלו.

עודד פורר: כדי שאנחנו נוכל לשיר על העתיד של נצרת עילית, צריכה להיות החלטת ממשלה ובהחלטת הממשלה אני חושב שהכי פשוט הוא לקבוע שנצרת עילית פטורה ממצ'ינג בפרויקטים שלה כולל בתשלומי הרווחה והחינוך.

עודד פורר: לא שיקטינו את התקציב, זאת אומרת שייתנו להם את התקציב בלי המצ'ינג.

עודד פורר: ייתנו להם מאה אחוזים תקציב.

עודד פורר: הרעה החולה הזו שמדינת ישראל נותנת פרויקט למישהו שבקושי יש לו מה לאכול, ואומרת לו שאם לא תביא לי עכשיו 25 אחוזים מהפרויקט הזה שנתתי לך, אין לך פרויקט בכלל.

עודד פורר: מאה אחוזים מימון, זה צריך להיות בהחלטת הממשלה.

עודד פורר: זה יצליח להוציא את העגלה הזאת מהבוץ ואז נשיר.

משה גפני: תודה.

משה גפני: חבר הכנסת מוזס.

משה גפני: אם אפשר בקצרה.

מנחם אליעזר מוזס: ממש בקצרה.

מנחם אליעזר מוזס: אני מתחבר לכל מילה של ראש העיר הנבחר החדש המצוין.

מנחם אליעזר מוזס: אני חושב שכמנכ"ל הכנסת היית יכול להשיג הישגים יותר גדולים לנצרת עילית.

משה גפני: לא, אל תגיד את זה.

מנחם אליעזר מוזס: אני לא רוצה לרפות את ידיך.

מנחם אליעזר מוזס: אני רוצה להתחבר לדבריך.

מנחם אליעזר מוזס: 600 משפחות עומדות לאכלס בתוך שנתיים את נצרת עילית בקריה החרדית.

מנחם אליעזר מוזס: רק חסידות בעלז לבד, תוך חצי שנה, 120 משפחות מגיעות לשם.

מנחם אליעזר מוזס: 105 משפחות כבר גרות שם.

מנחם אליעזר מוזס: אין גן ילדים, אין מעון, אין בית ספר, אין שום דבר.

מנחם אליעזר מוזס: בוא תראה, זוועות, באיזה דירות מאולתרות לומדים ילדים קטנים.

מנחם אליעזר מוזס: בואו תראו.

מנחם אליעזר מוזס: זה זועק לשמיים.

מנחם אליעזר מוזס: הייתי שם.

מנחם אליעזר מוזס: כואב הלב לראות את הילדים האלה.

מנחם אליעזר מוזס: שישים ילדים בחדר בגודל החדר הזה.

מנחם אליעזר מוזס: זה נורא ואיום.

מנחם אליעזר מוזס: לקחו דירות ואלתרו.

מנחם אליעזר מוזס: זה לא תקני.

מנחם אליעזר מוזס: אדוני היושב ראש, זה לא תקני, זה לא חוקי ואני לא יודע איפה יושב משרד החינוך ואיפה משרד הכלכלה עם המעונות.

מנחם אליעזר מוזס: כשאני בא עם הנתון הזה, אומרים לי שנלך לפריפריה אבל אין פריפריה.

מנחם אליעזר מוזס: אלה שטויות כל הדברים האלה.

משה גפני: תודה רבה.

משה גפני: חברת הכנסת ברקו.

ענת ברקו: אדוני היושב ראש, אתה יודע שאני לא חברה בוועדת הכספים אבל מצאתי לנכון להגיע כיוון שבאמת הנושא חשוב.

ענת ברקו: אני אתחיל עם משהו חיובי שלמרות כל הקשיים והנטל הכלכלי הכבד ואחוז האנשים המבוגרים בעיר הזאת ואחוז החד הוריות, מערכת החינוך היא מערכת חינוך טובה וזה ייאמר לזכותכם.

ענת ברקו: הביטחון שלנו, הגליל, לגליל יש משמעות הרת גורל מבחינת מדינת ישראל.

ענת ברקו: היום צריך לדעתי למקד הרבה מאוד משאבים ולהזרים למקום כמו נצרת עילית כדי לחזק את העיר וגם לאפשר אולי דיור, כשאנחנו אומרים דיור בר השגה, גם לצעירים ולמשוך אותם למקום.

ענת ברקו: גם היי-טק, כמו המרכזים שעשו ביוקנעם ובאזור של חיפה, אפשר לעשות את זה גם שם.

ענת ברקו: אין שום סיבה לא לעשות זאת.

ענת ברקו: הרבה מאוד אנשים עוזבים את הגליל דווקא בגלל שאין להם את המקומות האלה.

ענת ברקו: אני רוצה לחזק את ראש העיר רונן ותודה על כל פועלך.

משה גפני: תודה רבה.

משה גפני: הרב אייכלר.

ישראל אייכלר: משפט.

ישראל אייכלר: אני ראיתי את רונן וכולנו ראינו אותו כמנכ"ל הכנסת, האיש הכי רגוע, מדבר שקט, קר וענייני ומזיז דברים.

ישראל אייכלר: שמעתי היום את רונן מדבר מליבו, זועק את זעקת הגליל כולו, את זעקת נצרת עילית, את זעקת הזוגות הצעירים והוא עשה את זה באופן הכי אמיתי וכן שאנחנו יכולים רק להסכים אתו אבל חייבים לעשות משהו.

ישראל אייכלר: אדוני יושב ראש ועדת הכספים, יכול להיות שלשם כך אתה עכשיו יושב ראש ועדת הכספים.

ישראל אייכלר: לא לסמוך על החלטת ממשלה ששוב הפקידים לא יבצעו אותה.

ישראל אייכלר: ועדת הכספים צריכה להתנות לפי הכלים שיש לכם את הסיוע לנצרת עילית.

ישראל אייכלר: בכל התכניות של הצלת ישובים, ואתה עושה הרבה להצלת ישובים בגליל, בצפון, בדרום, נצרת עילית היא גם יעד לזוגות צעירים, גם יעד לאומי, גם יעד כלכלי ורונן חייב לקבל תמיכה.

ישראל אייכלר: כשיבוא בפעם הבאה, אני רוצה לראות אותו באותה צורה בה היה מדבר כמנכ"ל הכנסת.

משה גפני: תודה.

משה גפני: בצלאל, משפט.

בצלאל סמוטריץ': אני רוצה לעורר עוד זווית שבעיני היא אחד המכשולים הגדולים ביותר.

בצלאל סמוטריץ': עיריית נצרת עשתה עבודה גדולה ויש הצעת מחליטים כבר מוכנה וכתובה לטיפול נקודתי אבל היא תקועה, הרבה לפני כסף, בגלל עגל הזהב שקוראים לו שוויון.

בצלאל סמוטריץ': כל הקריטריונים בדמוקרטיה.

בצלאל סמוטריץ': יצרנו מדינה שלא יודעת לגלות גמישות במילימטר.

בצלאל סמוטריץ': הרי ברור שנצרת עילית היא עיר אחרת מכל הערים במדינת ישראל, מרוב הערים במדינת ישראל, והיא מתמודדת עם אתגרים שלא מתמודדות אתם ערים אחרות.

בצלאל סמוטריץ': המשפטנים שהשתלטו כאן על 0

בצלאל סמוטריץ': המדינה לא יודעים לעשות את זה.

בצלאל סמוטריץ': הם חיים במגירות – קריטריונים, שוויון ואין שום הבדל.

בצלאל סמוטריץ': מדינה נורמלית הייתה אומרת, עם כל הכבוד - - -

משה גפני: ולכן אתה מציע שנתגבר על זה.

בצלאל סמוטריץ': אנחנו עובדים על התכנית הזאת כבר למעלה משנתיים, רונן מכיר את זה עת היה מנכ"ל הכנסת כי דיברנו על זה.

בצלאל סמוטריץ': משרד המשפטים היום תוקע את זה ואומר שהוא לא יכול לתת החלטה רק לגבי נצרת עילית.

בצלאל סמוטריץ': שוויון.

בצלאל סמוטריץ': הכול ייפול ויקרוס, העיקר שערך השוויון יישמר.

משה גפני: תודה.

משה גפני: אני חייב לעבור לדיון הבא ואני רוצה לסכם את הדיון הזה.

משה גפני: אנחנו לא מסיימים את הדיון.

משה גפני: יש שני דברים שעומדים כאן על סדר היום כאשר האחד הוא נושא של מפעל מש"א.

משה גפני: אני מבקש לזמן ישיבה אצלי עם מנכ"ל משרד הביטחון, מנכ"ל משרד האוצר ומנכ"ל משרד הפנים יחד עם ראש העיר.

משה גפני: יש החלטה, המפעל צריך לעבור.

<קריאה: אני מבקש להזמין גם אותי.

משה גפני: אלה האנשים שצריכים להזמין אותם לדיון ואנחנו נראה איך אנחנו מתקדמים עם העניין הזה.

משה גפני: האמת היא שהייתי צריך לתת גם לאלכס גדלקין לדבר.

<אלכס גדלקין: הכול בסדר.

משה גפני: אני מבקש דבר אחד.

משה גפני: אני הולך לראש הממשלה ואני מבקש ממנו טיפול נקודתי לנצרת עילית.

משה גפני: האמת היא שלפני הישיבה לא הייתי כל כך משוכנע אבל רונן שכנע אותי עם הנתונים של העולים החדשים ושל כל מה שנלווה לעניין הזה.

משה גפני: אני יכול לתת על זה עכשיו הרצאה של שעתיים, גם לצורך טיפול נקודתי, אבל אני רוצה מכם נייר.

משה גפני: לא יודע מי אצלך יכין את זה.

<רונן פלוט: היום.

משה גפני: שיכין את זה מסודר וייתן לי את זה.

משה גפני: אני הולך עם זה לראש הממשלה ואני אבקש לקבל החלטה.

משה גפני: עם היועצים המשפטיים, אני אסתדר.

משה גפני: זאת החלטה מדינית והמדיניות בעניין הזה היא מאוד ברורה.

משה גפני: מאוד מאוד.

משה גפני: מדובר על ישוב בלב הגליל, בלב המקום שבו אנחנו רוצים כולנו שמשם יתפתח.

משה גפני: העיר היא עיר ישנה, היא עיר שהמבנים שלה ישנים, הגירעון הוא גדול, העולים החדשים מהווים כמעט מחצית מהאוכלוסייה.

משה גפני: אני דווקא לא מדבר על החרדים.

משה גפני: החרדים, זה בסדר, זאת ההפליה שיש כלפיהם בכל הארץ וזה לא מאופיין דווקא לנצרת עילית.

בצלאל סמוטריץ': אם אתה רוצה, אפשר גם בהצעת המחליטים.

משה גפני: הם יכינו את הנייר.

משה גפני: מה שהם יכינו בנייר, כפי שרונן תיאר את זה כאן בישיבה.

בצלאל סמוטריץ': יש לו הצעה מוכנה.

משה גפני: בסדר.

בצלאל סמוטריץ': יש לו כבר הצעת מחליטים.

משה גפני: אבל אני צריך נייר ללכת אתו לראש הממשלה.

משה גפני: אני אלך אתו ואני אבקש לקבל החלטה בממשלה על טיפול נקודתי בנצרת עילית.

משה גפני: אני מצטער על כך שלא היה כאן נציג משרד האוצר.

משה גפני: כשיהיו פניות של משרד האוצר, אני אהיה עסוק מאוד ואני לא אהיה כאן.

משה גפני: מבחינתי נצרת עילית היא עיר חשובה.

משה גפני: יש להם דיונים במקומות אחרים ואין מי שיבוא?

משה גפני: בסדר.

משה גפני: גם לי אין מי שיחליף אותי.

משה גפני: האמת היא שיש לי ממלא מקום אבל הוא בדיוק באותו זמן במירון.

משה גפני: מתי שמשרד האוצר ירצה לבוא, לא יהיה כאן מישהו.

משה גפני: הסיכום בסדר.

משה גפני: נכון?

<רונן פלוט: מקבל.

משה גפני: אני רק רוצה לומר לכם שאני מכיר את נצרת עילית הרבה שנים.

משה גפני: אני הייתי שם הרבה מאוד פעמים.

משה גפני: אני אומר לכם שהאמת היא שאת מה שאני אומר עכשיו, הייתי צריך לעשות בוועדה חסויה.

משה גפני: מאז רונן שם, העיר מתפתחת באמת.

משה גפני: הוא מחזיק את העיר כמו שצריך.

משה גפני: זאת אומרת, גם התושבים מרגישים את זה, גם הנבחרים מרגישים את זה.

משה גפני: העיר מתפתחת.

משה גפני: אין ויכוח על העניין הזה.

משה גפני: אני מבקש שזה לא יצא החוצה כי אז יגידו לי מה אני דורש בכלל.

משה גפני: מה זה מה אתה דורש?

משה גפני: בסוף הוא ייפול.

משה גפני: גם הוא בשר ודם.

משה גפני: הוא לא יוכל לעמוד במטלות האלה, אם המצב ימשיך כפי שהוא.

משה גפני: יבוא משרד הפנים עם תכנית ישנה, עם הרבה כסף, כל המשרדים יבואו עם הדברים האלה, רק משרד האוצר לא בא עם שום דבר.

משה גפני: רבותיי, אדוני ראש העיר, אני מודה לך.

משה גפני: יש לך תמיכה מקיר לקיר בוועדה וגם בכנסת.

משה גפני: אנחנו נבצע את הדברים האלה ונמשיך.